**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2011 M. GRUODŽIO 22 D. SPRENDIMO NR. T2-401 „DĖL KLAIPĖDOS MIESTO SAVIVALDYBĖS MATERIALIOJO TURTO NUOMOS TVARKOS APRAŠO PATVIRTINIMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Savivaldybės tarybos sprendimo projektu siekiama perduoti pakeisti Klaipėdos miesto savivaldybės materialiojo turto nuomos tvarkos aprašą, patvirtintą Savivaldybės tarybos 2011 m. gruodžio 22 d. sprendimu Nr. T2-401.

**2. Projekto rengimo priežastys ir kuo remiantis parengtas sprendimo projektas.**

Šiuo Savivaldybės tarybos sprendimu keičiami Klaipėdos miesto savivaldybės materialiojo turto nuomos tvarkos aprašo 22 ir 23 punktai bei tvarkos aprašas papildomas nauju 24 punktu. Nurodyti tvarkos aprašo pakeitimai susiję su savivaldybės turto nuoma užsienio valstybių ambasadoms ar konsulinėms įstaigoms bei tarptautinių organizacijų atstovybėms. Pakeitus tvarkos aprašą savivaldybės administracija turėtų galimybę nuomoti savivaldybės turtą ne konkurso būdu užsienio valstybių ambasadoms ar konsulinėms įstaigoms bei tarptautinių organizacijų atstovybėms.

**3. Kokių rezultatų laukiama.**

Pakeistas Klaipėdos miesto savivaldybės materialiojo turto nuomos tvarkos aprašas, nustatant detalesnę savivaldybės turto nuomą užsienio valstybių ambasadoms ar konsulinėms įstaigoms bei tarptautinių organizacijų atstovybėms.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – papildomi Klaipėdos miesto savivaldybės tarybos teisės aktų reikalavimai.

Teikiame svarstyti šį sprendimo projektą.

Turto skyriaus vedėja Genovaitė Paulikienė